b'\n_START_ARTICLE_\nBjerkedalen park\n_START_SECTION_\nPaviljong\n_START_PARAGRAPH_\nEn parkpaviljong med amfi, tegnet av Filter arkitekter, inneholder funksjoner som kaf\xc3\xa9 og toaletter rundt en kaf\xc3\xa9plass. Paviljongen \xc3\xa5pnet v\xc3\xa5ren 2014. Parken har sandvolleyballbane, basketballbane og 100 m med benker.\n_START_SECTION_\nPromenade\n_START_PARAGRAPH_\nEn sentral, universell utformet promenade med benker og lysmaster danner ryggraden i parken. Gruspromenadene har et fall p\xc3\xa5 5 prosent. Parkbelysningen bruker LED-teknologi, og er tegnet av lysdesigner Are R\xc3\xb8ysamb. Lysplanen  gir promenaden en regelmessig og jevn belysning, og hver lund som en mer uformell belysning med ujevn avstand mellom mastene.\n_START_SECTION_\nNorske busker og tr\xc3\xa6r\n_START_PARAGRAPH_\nElvebreddene er beplantet med hjemmeh\xc3\xb8rende arter. Det er plantet 500 busker og tr\xc3\xa6r i parken. L\xc3\xb8nnetr\xc3\xa6r og andre l\xc3\xb8vfellende parktr\xc3\xa6r er plantet i skr\xc3\xa5ningene. Det er plantet 50.000 stauder langs bekken og under lundene; blant annet iris, liljer og storkenebb.\n_START_SECTION_\nHovinbekkens renessanse\n_START_PARAGRAPH_\nHovinbekken er \xc3\xa5pnet etter 50 \xc3\xa5r i r\xc3\xb8r i 300 m lengde og faller 13 m i fosser og stryk og er parkens attraksjon. Bekken og fire parkbruer er tegnet av COWI. Den vesle badedammen har strand og sv\xc3\xb8mmedybde. Canadar\xc3\xb8ye, bekke\xc3\xb8rret og edelkreps lever i vannet. Det er planlagt at Hovinbekken p\xc3\xa5 lenger sikt skal \xc3\xa5pnes videre ned til Gamlebyen.\n_START_SECTION_\nPriser\n_START_PARAGRAPH_\nI oktober 2015 fikk parken Oslo bys arkitekturpris, og i 2016 prisen Norges beste uterom, kategori byomr\xc3\xa5der, utdelt av KS og Norsk Kommunalteknisk Forening.'